Plafon by skool val in | Maroela Media
Plafon by skool val in
Drie leerders by 'n Pretoriase skool is beseer toe die plafon meegegee het. (Foto: Unsplash / ter illustrasie)
Drie leerders is verlede Dinsdag beseer toe 'n stuk plafon in 'n gr. 6-klas by die Zakhele Primary School in Mamelodi, Pretoria, ineengestort het.
Steve Mabona, woordvoerder van die Gautengse departement van onderwys, sê die betrokke leerders se ouers is dadelik oor die voorval ingelig. Die beseerde leerders is na nabygeleë klinieke geneem vir mediese behandeling.
"Die departement is bekommerd oor die voorval, want ons glo dat al ons skole gehalte-onderwys in 'n veilige ruimte moet kan bied," sê Mabona.
Spanne van die departement se distrikskantoor is na die skool gestuur om die saak te ondersoek en om remediërende aanbevelings te doen.
Die departement se infrastruktuur-eenheid het die skool ook besoek om te bepaal watter herstelwerk gedoen moet word.
Volgens Mabona het die Gautengse departement van infrastruktuurontwikkeling (GDID) 'n nuwe projek geloods om die infrastruktuur by skole in die provinsie te verbeter. Die Zakhele Primary School vorm deel van dié projek.
"Dit is jammer dat die plafon in duie gestort het voor die werk kon begin."
Die projek beloop sowat R49,6 miljoen en bestaan uit die sloping van die ou en vervalle skoolstrukture en die vervanging daarvan met nuwe baksteengeboue.
By Zakhele Primary School sou 'n administrasiegebou, 13 klaskamers, drie gr. R-klaskamers, 'n laboratorium, rekenaarlokaal, biblioteek en waghuis gesloop en met nuwe strukture vervang word.
Twee klaskamers, 'n gr. R-klaskamer, 'n veeldoelige kamer, 'n snoepwinkel en eetsaal sou ook bykomend opgerig word.
Die departement het die bouwerk reeds in Maart goedgekeur.
"Die skool het ook op 3 Junie 'n e-pos van SIZA Architects ontvang waarin hy in kennis gestel is dat dié argitekfirma, tesame met ander konsultasiemaatskappye – wat deur die GDID aangestel is – die bouwerk gaan behartig."
Werkplek mag nou Covid-19-inentings verplig
Hardloop Lasufi, hardloop!
Vir daai geld gaan hulle ok seker net n hout wendy opsit vir n security guard wat nog nie eers aangestel is nie
Dis pateties hoe die department van onderwys die instandhouding van ons kinders se skole minag.
Dis tog hulle eindom, geen staats-skool behoort aan die skool nie, dit bly die eindom van die DVO.
Tyd dat die skole hulle aanmaan om die instandhouding te doen.
Hoeveel kinders moet nog seerkry voor hier daadwerklik opgetree gaan word.
Sterkte aan die gesinne wie se kinders beseer is.
Instandhouding 'n plafon val nie net inmekaar.Laat my dink aan 'n taxi hy ry sy dra (bearing ) af voordat hy hom vervang.